**OSNOVNA ŠKOLA ERNESTINOVO**

**Z A P I S N I K**

sa sjednice Školskog odbora Osnovne škole Ernestinovo, Ernestinovo, održane 1. rujna 2017. godine s početkom u 17.00 sati u prostorijama Škole u Ernestinovu.

**Sjednici su nazočni:** Ivona Briški, Marija Stazić, Damir Matković, Ingrid Denich, Marina Alerić, Jelena Knežević i Davor Burazin( svih 7 članova Školskog odbora)

**Sjednici nisu nazočni**: -

**Ostali nazočni:** Damir Škrlec, ravnatelj Škole

Davor Burazin, predsjednik Školskog odbora, otvara sjednicu, pozdravlja prisutne i konstatira kako postoji kvorum za donošenje pravovaljanih odluka.

Za ovu sjednicu predlaže sljedeći

**D n e v n i r e d:**

1. Usvajanje Zapisnika s prethodne sjednice Školskog odbora
2. Rješenje o razrješenju i imenovanju članova Školskog odbora OŠ Ernestinovo kao predstavnici osnivača
3. Zasnivanje radnog odnosa na poslovima učitelja srpskog jezika na temelju natječaja, neodređeno-nepuno radno vrijeme, traži se suglasnost Školskog odbora
4. Osiguranje učenika u šk. godini 2017./2018.
5. Prehrana učenika u školskoj godini 2017./2018.
6. Razno

Jednoglasno se usvaja predloženi dnevni red.

**Ad.1.)** Jednoglasno je usvojen zapisnik s prethodne sjednice Školskog odbora održane 10. srpnja 2017. godine.

**Ad.2.)**Predsjednik Školskog odbora upoznao je članove Školskog odbora s Rješenjem o razrješenju i imenovanju članova Školskog odbora Osnovne škole Ernestinovo, Ernestinovo, koje je donio Župan Osječko-baranjske županije na sjednici 22. kolovoza 2017. godine.

Razrješuju se dužnosti člana Školskog odbora:

1. Igor Matovac
2. Siniša Roguljić i
3. Sandra Vitaić

Imenuju se za članove Školskog odbora:

1. Ivona Briški
2. Damir Matković i
3. Marija Stazić, kao predstavnici osnivača.

Mandat novim članovima Školskog odbora traje do isteka mandata Školskog odbora OŠ Ernestinovo koji je konstituiran 26. travnja 2017. godine na vrijeme od četiri godine.

Jednoglasno usvojeno.

**Ad.3.)** Nakon primljene Obavijesti Ureda državne uprave, Službe za društvene djelatnosti, Osječko-baranjske županije od 17. kolovoza 2017.g., da možemo oglasiti potrebu i popuniti radno mjesto zbog nestručne zastupljenosti, nakon odlaska zaposlenika u mirovinu, Škola je 22. kolovoza 2017. objavila natječaj za popunu radnog mjest učitelja srpskog jezika neodređeno-nepuno radno vrijeme, 22 sata tjedno.

Na natječaj prijavila su se četiri kandidata, nestručno i to:

1. Tihana Bogdanović , prof. hrvatskog jezika i književnosti iz Osijeka
2. Dragana Nikolić, magistra primarnog obrazovanja iz Belog Manastria
3. Đurđica Đukelić, prof. razredne nastave iz Tenja
4. Alenka Šljivečka, dipl. knjižničarka i prof. hrvatskog jezika i književnosti iz Tenja

Budući da prijavljeni kandidati ne ispunjavaju uvjete za rad na neodređeno radno vrijeme ravnatelj predlaže i traži suglasnost Školskog odbora da se primi Tihana Bogdanović iz Osijeka, određeno-nepuno radno vrijeme ( 22 sata tjedno) do zasnivanja radnog odnosa na osnovi ponovljenoga natječaja u roku od pet mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi. Imenovana je radila u našoj školi na zamjeni učiteljice srpskog jezika za vrijeme bolovanja i pokazala se korekta u radu.

Školski odbor jednoglasno daje s u g l a s n o st ravnatelju Škole da na poslove učitelja srpskog jezika na određeno-nepuno radno vrijeme ( 22 sata tjedno) primi Tihanu Bogdanović iz Osijeka, najdulje do pet mjeseci.

**Ad.4.)** Za osiguranje učenika u šk. godini 2017./2018. pristiglo je sedam ponuda. Članovi Školskog odbora upoznati su s pristiglim ponudama. Ravnatelj predlaže i dalje Jadransko osiguranje Osijek po cijeni od 30,00 kn po učeniku, budući da s njima radimo nekoliko godina i do sada su sve ozljede učenika na vrijeme plaćene.

Prisutni članovi Školskog odbora jednoglasno su prihvatili ponudu Jadranskog osiguranja po cijeni od 30,00 kn po učeniku za osiguranje učenika u šk.god. 2017./2018.

**Ad.5.)** Ravnatelj predlaže da školska kuhinja po radnom danu iznosi 5,00 kuna, kao i prošle šk. godine.

Roditeljima će biti ponuđen Ugovor o korištenju prehrane učenika u školskoj kuhinji tijekom školske godine 2017./2018. kojim je utvrđeno sve vezano za prehranu učenika i obveze škole i roditelja.

Cijena školske kuhinje od 5,00 kn po radnom danu jednoglasno je prihvaćena od strane prisutnih članova školskog odbora.

**Ad.6.)**Nije bilo predloženih tema.

Sjednica Školskog odbora završena je u 17.30 sati.

**Zapisničar: Predsjednik Školskog odbora:**

Jelena Knežević Davor Burazin